Josip Abramović
Josip Abramović (rođen: Julije Abrahamsohn) (Temišvar, Austro-Ugarska Monarhija, 15. 1. 1882 - Koncentracijski logor Jasenovac, 1942), jugoslavenski advokat, filantrop, predsjednik Židovske općine Brod na Savi tj. Slavonski Brod i protivnik cionističkog pokreta na području hrvatskih zemalja unutar Austro-Ugarske Monarhije i kasnije Kraljevine Jugoslavije. Ubijen je za vrijeme Holokausta.

Biografija 
Dr. Josip Abramović je rođen 15. 1. 1882 u Temišvaru za vrijeme Austro-Ugarske Monarhije u porodici Zaharije i Jeanette Abrahamsohn. Dr. Abramović je sudjelovao na zasjedanju Prvog cionističkog kongresa u Osijeku 1904 godine kao dio skupine "Osječki hrvatski akademičari Mojsijeve vjere". Dr. Abramović je u svom govoru cionizam označio kao izraz slabosti utopističkih ljudi koji nemaju snage za borbu s antisemitizmom te da on ne zna drugu domovinu osim Hrvatsku. U svom govoru je također istaknuo da se svaka nacionalna težnja kosi s drugim narodom: "Vi gojite židovski jezik, a hrvatski narod hrvatski. Tu mora doći do sukoba. Sijonizam je šport i to vratoloman. Vašim radom dovesti će te i u Hrvatskoj do Kišnjeva. Hrvatska je naša majka, a mi smo njezini sinovi. Budimo Hrvati i ništa drugo i riješili smo židovsko pitanje u Hrvatskoj.". Zbog ove izjave nastala je velika graja u dvorani, tako da je predsjednik nakon toga oduzeo riječ tada mladom pravniku dr. Abramoviću. Dr. Abramović je na tom kongresu bio optužen da je kao asimilant neprijatelj cionizma među Židovima. 1927 bio je izabran za gradskog zastupnika u Brodu na Savi s posebne Židovske liste. 1930 bio je izabran za predsjednika Židovske općine Brod na Savi. Tu je dužnost obnašao do 1934 godine. Za vrijeme njegovog mandata sazidana je kapela na groblju, a također je izvršena adaptacija stare zgrade iza sinagoge u kojoj su stanovali rabin i kantor. Od 1934 bio je član Rotari kluba Brod na Savi. 1935 godine, na Božić, dr. Abramović je uz Maksa Bosnića sudjelovao u darivanju školske djece slabijeg imovinskog stanja. Dobitnik je zlatne knjige Keren Kajemet Le Israel. Dr. Josip Abramović je bio oženjen za Jelisavu Abramović sa kojom je imao dvojicu sinova; Đuru i Zlatka. Ubijen je u januaru 1942 od strane ustaša u koncentracijskom logoru Jasenovac za vrijeme marionetske Nezavisne Države Hrvatske (NDH).

Reference

Literatura 
 

Biografije, Slavonski Brod
Jugoslavenski Jevreji
Austrougarski Jevreji
Jugoslavenski advokati
Jevrejski pravnici
Jevreji filantropi
Jevreji anticionisti
Umrli u Koncentracijskom logoru Jasenovac
Authority control